“ምህላ እንዳታደርስ፣ እንዳትቀድስ፣ እንዳታቆርብ፣ ክህነትህን ይዤብሀለሁ፣ ገዝቼሀለሁ፣ አውግዤሀለሁ” የሚል ዝባዝኬ፣ የያዘ ደብዳቤ በአድራሻቸው ዓለም ቀድሞ ካወቀው አንድ ቀን በኋል በነጋታው ለቀሲስ ደረሳቸው። እስቲ ተመልከቱ፣ በትንሹ፣ 500 የሚሆን ምዕምን አንድ ቄስ፣ አንድ ትምህርታቸው ተሰምቶ የማይጠገብ መሬጌታ ሀዲስ፣ እና ወጣት ዲያቆናትን ይዞ ነው ለሀይማኖቱና ለመብቱ የሚከራከረው! አሁንም ሌሎች ዲያቆናት ድምጻቸውን አጥፍተው በመሕላችን እንዳሉ አወቅናል። “የአባ” እንጦንስ መቀላመድ፣ አንዱን የተደበቀውን ዲያቆን ስሜት ፈንቅሎበት ወጥቶ እሑድ ዕለት ለምን አይዘምርልን መሰላችሁ! አስቀድሰን መቁረብ ካቆምን 13 ወራት አልፎናል። “እግዚኦ ማረን ክርስቶስ” ብሎ ምሕላ የሚያደርስልንና፣ አይዞአቸው እምባችሁን አምላክ ይጠርገዋል ብሎ የሚያጽናናን እረኛ “በዛባቸው” ብለው ነው እንጦንስ ደብዛችን እንዲጠፋ ለተኵላና ለጅብ የተመኙን? እንዴት የእግዚአብሔርን ዓይን ለመጠንቆል ደፈሩ እኚህ የቀበሮ ባሕታዊ!! እንዴ! እንዴት ተቀልዷል ጃል! እኚህ የቀበሮ ባህታዊ ጳጳስ ነኝ ባይ ዘማዊ፣ ለመሆኑ፣ በየትኛው የሞራል ብቃታቸው ነው ይኸን ማድረግ የሚችሉት? እራሳቸው ውግዝ ከመ-አርዮስ፣ የተወገዙት ውግዘታቸው ሳይነሳላቸው “ገዝቼሀለሁ” የሚሉት በየትኛው ስልጣናቸው ነው? ግዝቱስ ቢሆን፣ የትኛው ቀኖና ፈርሶ ነው? ቀሲስ ብርሀኑ እንደነሱ ለወያኔ ስላላደሩ?
